
CAN HIRAETHLON 


DAVID DAVIES 
' (DAIR. CANTWR), 


Pan yn Garcharor yng Nghaerfyrddin am y Terfysg 
yn amser Becca. 

| Cenir ar y dôn “ Roslin Castle.” 


DnvcH i fyd wyf i fod, 
Collais glod all'swn gael, 
Tost yw'r nod, dyrnod wael, 
I'w gafael ddaeth â mi. 
Yn fy ieuenctyd drygfyd ddaeth, 
Yn lle ryddid, caethfyd maith, 
'Chwanegwyd er fy ngofid, 
Alltud wyf ar ddechreu'm taith, 
 Ca'm danfon o fy ngwlad, 
Ty fy nhad, er codiad tirion, 
I blith y duon gôr, 
Dros y môr, o'm goror gron: 
O'r fath ddryghin i mi ddaeth, 
Alltud hir, gyr hyn fi'n gaeth 
Dros ugain o flynyddoedd, 
Tost yw'r modd, cystudd maith., 





Cant ffarwel i fy ngwlad, 
i Anwyl fad, fu wrth fy modd, 
Aml les ge's ar g'oedd 
' Rhwng dy wych aberoedd di. 

O ffarwel i Walia gron, 
Ei dolydd glwys a'i llwyni llon, 

Heb bryder gwn mai Prydain 
Yw gardd y byd i gyd o'r bron, 


tr Hil Gomer, mwy ffarwel, 
I dir Babel fe'm danfonir ; 
YL Dros heli mae fy nhaith 
| : ' Arwffaith; Duw fo i mi'n fur, 

Ffarwel ìi rianod glân, 

Teca'u bryd, a chroewa'u grân, 
Er penyd, mae poen anian, 

Dyrwyn mae Dewi i'r man. 


Plas Tre-gof anghof fydd, 
Cystudd prudd i Dafydd ddaeth, 
Calon lwys droir yn llaith, 

*. Wrth wel'd y fordaith bell. 
Plwyf Sant Athan, bras fan bro, 

A Phenybont-ar-Ogwr, 
Ffafr Duw fo i'nt yn do. 

Yn iach Forganwg wych, 
Swn dy glych, henffych i'th deulu, 

Dy froydd a'th ddolydd glân, 
Hafal fan i Eden fu, 

Ffarwel Mynwy, lon ei swyn, 
O Droedrhiw'r Clawdd yn hawdd caf gwyn 

Tredegar a'i thrigolion, 

Hylon fan, bu imi'n lwyn. 





Dichon bydd rhai o'u bodd 
Yn gofyn pwy oedd y Bardd ? 
'Gwn nid oes dyn a wa'rdd 
Un a dardd o'm hanwyl dir, 
O wlad Forgan wiwlan daeth 
Yr impyn llon sy'n awr yn llaith, 
Yng ngharchar Sir Gaerfyrddin ; 
Cur i'm cof, 'rwy'n eithaf caeth. 
Llancarfan ydyw'r plwyf 
Lle tarddodd nwyf fy nhyfiant dynol, 
Fe'm ganed yn Nhregof— 
Ffwrdd y ffo'f—ddo'i byth yn ol, 
' Rho'f fy enw i chwi'n drue, 
David Davies hoenus yw, 
Dymunwn i'm hiliogaeth i 
Hir oes faith uwch gwaith fy Nuw. “ 









HIRAETH Y BAR 





DD AM EI 





En cael pleserau 'ngwlad y Sais, 
A gwel'd ei ddyfais wiwber, 
Mae gwlad yr awen geinwen gell 
Er hyny'n well o'r hanner; 

Ei hawel iach, a'i melus ddwr; 
A chyflwr ei thrigolion, 
Wrth gofio'i Beirdd, rhyw hiraeth draidd 
Drwy giliau'r wanaidd galon ; R 
Braidd na ddywedwn yn ddi wad, 
Mai nefol wlad yw Cymru ; 
O na bai'm traed yn sengu ar hon, 
Ar finian ceinion Conwy. 


Ac O, mor gynnar yn ein gŵydd, 
Ar bren-frig fydd y froufraith, 
A'i nodau'n glir newidiog lef, 
Yn moli'r nef mewn afiaeth; 
A'r enwog fwyalch gyda'r dydd, 
Ar gân a rydd ogoniant, 
Ar frigyn pren tan glogwyn serth, 
Gauadnerth uwch y goednant. 
Braidd, &c. 


Mae'r Sais yn dangos im' bob dydd 
Mewn gwir ei rydd hawddgarwch ; 
A'r nos caf ganddo wely clyd, 
A digon byd o degwch: 


Ond pan fo'm coríf yn huno'n bêr 


Ar wely tyner manblu, 
Fe gwyd fy ysbryd ac fe 'hed 
I 'mweled â thir Cymru. 
Braidd, &c. 


Ac wedi deffro gyda'r dydd 
Mor bruddaidd fydd y galon, 


Nid daiar Cymru fydd fy lle, 


Ond canol tre Manceinion ; 

Cyn codi'r haul o'r dwyrain draw, 
Yr ysbryd ddaw o'i letty 
I brudd fyfyrio fel y bu 
Yng nghanol teulu Cymru. 
Breidd, &c. 


Yn nyffryn Conwy mae fy nhad, 
Yng nghanol mad gyfeillion, 
Ac yno bydd nes geilw Duw 
A'i alwad wyw farwolion ; 
Cael benthyg bedd wrth ystlys hwn 
A wir ddymunwn innau, 
I orphwys nes daw'r meirw'n ol 
O garchar ingol angeu. 
Braidd, &c. 


FY NHAD WRTH Y LLYW. 


Dnaw, draw ar y cefnfor ar noson ddu oer 
'Roedd cwch bach yn hwylio heb seren na lloer, 
A rhuad y tônau, y gwyntoedd, a'r gwlaw 

A lenwai fynwesau y morwyr o fraw. 


Ond bachgen y cadben, yn llawen a llon, 
| A dd'wedai dan wenu, heb ddychryn i'w fron, 
“* Er gwaethaf y tônau awn adref yn fyw; 
Pa raid i ni ofni ?—mae 'Nhad wrth y llyw.” 


_ O, blentyn y nefoedd! pa ham mae dy fron 

Mor ofnus wrth weled gwyllt ymchwydd y don ?. 
Mae'r dyfnder du tywyll yn, rhuo, gwir yw, 

Ond diogel yw'th fywyd—mae'th Dad wrth y gn 


Daw'n fuan orfoledd diddiwed i'th ran, 

Draw'n dysgwyl mae'th geraint o ddeutu y lan: 
Y dysglaer lys acw dy hoff gartref yw— 

Mae Canaan yn ymyl, a'th Dad wrth y llyw. 
Cwyd bellach dy hwyliau, mae'r awel o'th du, 
'Rwyt bron myn'd i fynwes dy fwyn Brynwr eu; 
Mae'th angor yn ddiogel, a'th Gadben yn fyw, MA 
Mae'th gwch yn y porthladd, a'th Dad wrth y llyw. | 














